
SP Príloha č.1 Opis predmetu zákazky
Predmetom zákazky je: Lepšie e-GOV služby MK SR
Cieľom projektu je vytvoriť interoperabilné a konsolidované prostredie informačného systému MK SR, v ktorom budú všetky kľúčové objekty spravované v štruktúrovanom registri, ktorý bude zároveň prepojený s inými informačnými systémami verejnej správy. Dôraz bude kladený aj na kvalitu, aktuálnosť a bezpečnosť. Údaje sa stanú opakovane využiteľným aktívom a všetci dotknutí občania, podnikatelia a organizácie získajú jednoduchý prístup k svojim údajom prostredníctvom centralizovaného registra spravovaného MK SR.

Projekt sa zameriava na vybudovanie Centrálnej správy registrov a evidencií (ISVS_9914), súčasťou ktorej bude register médií a audiovízie, ktorý bude implementovaný v súlade s zákonom o publikáciách. Register v oblasti médií a audiovízie umožní užívateľom prehľadne a automatizovaným spôsobom vyhľadávať informácie o poskytovateľoch, službách a produktoch v oblasti médií a audiovízie. Za účelom zachovania aktuálnosti a presnosti údajov poskytovaných verejnosti budú môcť údaje zverejnené v registri okrem správcu editovať aj ďalšie subjekty, ktoré na základe osobitného predpisu vykonávajú činnosť súvisiacu s poskytovateľmi, službami a produktmi uvedenými v registri.

Hlavným cieľom projektu je implementácia moderných a efektívnych elektronických služieb, ktoré bude poskytovať MK SR prostredníctvom rozvoja eGOV služieb, ktoré podporia zrýchlenie, zjednodušenie a skvalitnenie digitálnej komunikácie medzi štátom, fyzickými a právnickými osobami. Projekt sa zameriava na elimináciu technologického dlhu a na zavádzanie inovatívnych technológií, ktoré majú ambíciu minimalizovať administratívnu náročnosť pri plnení povinností a uplatňovaní práv v oblasti kultúry.

Súčasťou modernizácie je vytvorenie používateľsky prívetivých, prehľadných a jednotných digitálnych platforiem, vrátane zlepšenia prístupu k elektronickým službám MK SR, ktoré budú plne prístupné všetkým dotknutým používateľom. Konzistentná a zrozumiteľná komunikácia na digitálnych platformách prispeje k vyššej spokojnosti občanov a podnikateľov, pričom sa zvýši podiel využívania elektronických služieb pri vybavovaní administratívnych úkonov.

Výsledkom bude moderný, bezpečný a efektívny digitálny ekosystém, ktorý prispeje k zvýšeniu efektivity štátnej správy, zníženiu administratívnej záťaže a zlepšeniu dostupnosti elektronických služieb pre občanov a podnikateľské subjekty.

Východisková situácia
[bookmark: _Toc441591211][bookmark: _Toc340564045][bookmark: _Toc404158181][bookmark: _Toc404685542]V súčasnosti Ministerstvo kultúry SR nemá k dispozícii jednotný informačný systém na správu registrov a evidencií v oblasti médií a audiovízie. Rôzne evidencie sa vedú oddelene – či už v papierovej podobe, alebo v nesúrodých elektronických systémoch – a ich spracovanie vyžaduje opakované manuálne vyhľadávanie, konsolidáciu a validáciu údajov v niekoľkých samostatných aplikáciách.

Občania a podnikateľské subjekty pri každej žiadosti o:
· zápis alebo zmenu v zozname periodických publikácií,
· zápis alebo oznámenie o činnosti v audiovízii,
· zápis nezávislých producentov,
· registráciu retransmisie či VOD, a podobne
musia prechádzať viacerými webovými stránkami, vypĺňať rôzne formuláre (PDF, HTML) a často ručne dohľadávať správne číselníky a identifikátory. Bez zavedených elektronických služieb celý proces trvá v neúmerne dlho na podanie a spracovanie jedného podania.
Na strane úradníkov proces spracovania jednej žiadosti o údaje z registra MK SR (napr. výpis z RFO, RPO, RA alebo z registrov médií a audiovízie) prebieha manuálne a pozostáva od vyhľadania príslušných dát v rôznych agendových systémoch, cez ich ručnú validáciu, až po konsolidáciu a zápis výsledku do cieľovej databázy.

Tento spôsob práce je časovo náročný, náchylný na chyby a bráni efektívnemu využitiu kapacít úradníkov na strategické a analytické úlohy. Okrem toho neexistuje žiadna centrálna integrácia na kľúčové digitálne platformy verejnej správy (CPDI, ÚPVS), takže ani notifikačný ani autentifikačný modul neumožňujú plnohodnotné elektronické doručovanie ani jednotné prihlasovanie pomocou kvalifikovaného elektronického podpisu či e-ID. 

Súčasné webové sídla zároveň nedisponujú jednotným dizajn systémom podľa ID-SK 3.0, chýbajú videonávody, sekcia FAQ aj možnosť uloženia rozpracovaného podania. Takto fragmentovaný a manuálny stav správy údajov a e-Gov služieb vedie k zbytočne zdĺhavým procesom, opätovnému zberu tých istých dát, nízkej spokojnosti používateľov a výrazne obmedzenému prepojeniu s centrálnymi digitálnymi modulmi verejnej správy. Projektové riešenie preto smeruje k zavedení jednotného ISVS 9914 – Centrálna správa registrov a evidencií, ktoré nahradí túto nekonzistentnú prax a umožní automatizované, rýchle a používateľsky prívetivé spracovanie žiadostí a oznámení.
Špecifikácia požiadaviek na predmet zákazky
Všeobecné požiadavky na riešenie
Dodávané riešenie musí spĺňať základné technické a prevádzkové požiadavky, ktoré zaručia jeho bezproblémovú integráciu, využívanie a rozvoj v rámci prostredia verejného obstarávateľa. V tejto časti sú uvedené všeobecné požiadavky, ktoré musí dodaný systém minimálne spĺňať:

· Spoľahlivosť
Dodaný systém musí byť navrhnutý a implementovaný s dôrazom na vysokú spoľahlivosť, t. j. bezchybné fungovanie základných funkcionalít počas bežnej prevádzky. Očakáva sa minimalizácia výpadkov a zabezpečenie funkčnosti aj pri zvýšenej záťaži.
· Dostupnosť
Systém musí byť dostupný v režime 10 hodín denne, konkrétne v čase od 8:00 do 18:00 počas pracovných dní v týždni. Dostupnosť sa týka funkčného prístupu používateľov k jednotlivým modulom systému, ako aj zabezpečenia jeho prevádzky vrátane pripojenia k závislým komponentom a integračným rozhraniam.
· Stabilný výkon
Riešenie musí zabezpečovať stabilný výkon v rôznych prevádzkových scenároch. Systém má byť schopný efektívne zvládať spracovanie požiadaviek používateľov bez zníženia odozvy alebo preťaženia kľúčových komponentov.
· Kapacitná pripravenosť
Z pohľadu dátovej kapacity musí byť systém navrhnutý tak, aby bez obmedzenia zvládol ročný prírastok dát minimálne 1 TB. Táto požiadavka zohľadňuje dlhodobý prevádzkový horizont a predpokladaný rast objemu spracúvaných údajov.
· Prispôsobivosť a rozšíriteľnosť
Systém má byť navrhnutý ako prispôsobivý a rozšíriteľný informačný systém, ktorý umožní budúce rozšírenia funkčnosti, zmeny procesov, ako aj integráciu nových modulov alebo služieb. Táto vlastnosť je kľúčová pre zabezpečenie dlhodobej udržateľnosti riešenia a jeho schopnosti reagovať na meniace sa legislatívne, prevádzkové či technologické požiadavky.
· Vládny cloud a sieťové prostredie
Obstarávaný systém bude nasadený a prevádzkovaný v prostredí vládneho cloudu. Prevádzka v prostredí vládneho cloudu zabezpečí vyššiu úroveň štandardizácie, bezpečnosti a škálovateľnosti.

Požiadavky na organizáciu a výstupy 
Požiadavky na súlad s legislatívou a súvisiacimi dokumentami
Požaduje sa, aby dodaný IS a všetky projektové výstupy boli v súlade s platnou legislatívou a súvisiacimi dokumentami:
· Zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty
· Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona
· Slovenskej národnej rady č. 372/1990 Zb. priestupkoch v znení neskorších predpisov
· Zákon č. 49/2002 Z. z. o ochrane pamiatkového fondu
· Zákon č. 104/2014 Z.z., ktorým sa mení a dopĺňa zákon č. 49/2002 Z.z. o ochrane pamiatkového fondu v znení neskorších predpisov
· Zákon č. 103/2014 Z. z. o divadelnej činnosti a hudobnej činnosti a o zmene a doplnení niektorých zákonov
· Zákon č. 185/2015 Z. z. Autorský zákon
· Zákon č. 189/2015 Z. z. o kultúrno-osvetovej činnosti
· Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách)
· Zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov
· Zákon č. 308/1991 Zb. o slobode náboženskej viery a postavení cirkví a náboženských spoločností
· Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri
· spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES
· (všeobecné nariadenie o ochrane údajov),
· Zákon č. 18/2018 Z. z. o ochrane osobných údajov a o zmene a doplnení niektorých zákonov,
· Zákon č. 69/2018 Z. z. o kybernetickej bezpečnosti v znení neskorších predpisov,
· Zákon č. 305/2013 Z. z. o elektronickej podobe výkonu pôsobnosti orgánov verejnej moci (zákon o e-Governmente),
· Zákon č. 95/2019 Z. z. o informačných technológiách vo verejnej správe,
· Vyhláška MIRRI SR č. 401/2023 Z. z. o riadení projektov a zmenových požiadaviek v prevádzke IT verejnej správy,
· Vyhláška MIRRI SR č. 547/2021 Z. z. o elektronizácii agendy verejnej správy,
· Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. O štandardoch pre informačné technológie verejnej správy,
· Vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií
· verejnej správy,
· Vyhláška NBÚ č. 492/2022 Z. z. o znalostných štandardoch v oblasti kybernetickej bezpečnosti,
· Vyhláška NBÚ č. 264/2023 Z. z., ktorou sa mení vyhláška č. 362/2018 Z. z. o bezpečnostnej dokumentácii a opatreniach.
· Zákon č. 45/2011 Z.z. o kritickej infraštruktúre
· Vyhláška Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov
· Zákon č. 272/2016 Z. z. o dôveryhodných službách (elektronický podpis) a o dôveryhodných službách pre elektronické transakcie na vnútornom trhum (EiDAS)

Požiadavky na projektové aktivity, výstupy a harmonogram realizácie
Požaduje sa, aby projektové riadenie na strane zhotoviteľa bolo realizované a všetky projektové aktivity a výstupy boli dodávané v súlade s Vyhlášku č.401/2023 Z.z. o riadení projektov a zmenových požiadaviek v prevádzke informačných technológií verejnej správy.

Celkové trvanie realizácie diela je plánované na 24 mesiacov. 
Detailný harmonogram realizácie bude predmetom Projektového iniciálneho dokumentu („PID“).


Požiadavky na testovanie
Požaduje sa, aby testovacie princípy použité pri testovaní dodávky vychádzali so štandardov ISTQB alebo ekvivalentného štandardu.

Požaduje sa vypracovanie stratégie testovania a plánu testov, ktorý určí najmä:
· Časový rámec testovania 
· Popis testov a testovacích procedúr
· Zodpovednosti počas testovania
· Testovacie fázy
· Kritéria na akceptačné testovanie v súlade so Zmluvou o dielo.

Požaduje sa testovanie jednotlivých SW komponentov a dodávky ako celku podľa schváleného plánu testov v nasledovnom rozsahu:

	Typ testov
	Testy realizuje
	Požiadavky na zhotoviteľa

	Funkčné testy
	Zhotoviteľ
	Príprava, realizácia a vyhodnotenie testov

	Bezpečnostné testy
	Zhotoviteľ
	Príprava, realizácia a vyhodnotenie testov

	Záťažové testy
	Zhotoviteľ
	Príprava, realizácia a vyhodnotenie testov

	Systémové integračné testy
	Zhotoviteľ
	Príprava, realizácia a vyhodnotenie testov

	Testy použiteľnosti (usability) koncových služieb – UX  testy
	Zhotoviteľ
	Príprava, realizácia a vyhodnotenie testov

	Používateľské akceptačné testovanie – UAT testy
	Objednávateľ
	Súčinnosť a podpora pri príprave, realizácii a vyhodnotení testov

	Bezpečnostné / Penetračné testy
	Objednávateľ – CSIRT.SK
	Súčinnosť a podpora pri príprave, realizácii a vyhodnotení testov



Požiadavky na nasadenie
Zhotoviteľ dodá technologické riešenie, vrátane konfigurácie, inštalácie SW vo vládnom cloude, ktoré je nevyhnutné pre implementáciu systému a jeho zavedenie do rutinnej prevádzky podľa detailnej technickej špecifikácie a projektového plánu. Súčasťou nasadenia bude aj dokumentácia (postup), na základe ktorej bude možné overiť/zrealizovať prvotné aj opakované nasadenie diela.

Požiadavky na migráciu údajov
V rámci dodávky riešenia sa požaduje aby dodávateľ realizoval migráciu údajov z existujúcich evidencií do novej centrálnej evidencie pre relevantné registre a evidencie.

V rámci migrácie údajov sa požaduje aj realizácia konsolidácie údajov a to predovšetkým v týchto aspektoch:
· Transformácia pôvodných údajov do údajových štruktúr nového riešenia 
· Doplnenie chýbajúcich číselníkových hodnôt a transformácia pôvodných číselníkových hodnôt na nové hodnoty 
· Doplnenie referencovania údajov na údaje referenčných registrov (predovšetkým v prípade údajov o fyzických a právnických osobách a adresách) pokiaľ sú splnené náležitosti pre stotožnenie údajov
· Doplnenie chýbajúcich hodnôt atribútov v historických údajoch predvolenými hodnotami pre zabezpečenie konzistentnosti údajov nového riešenia.

Požiadavky na realizáciu školení
Na zabezpečenie kvalifikovaného využívania a správy systému budú v rámci projektu realizované školenia, ktoré pokryjú potreby jednotlivých cieľových skupín:
· Používatelia systému – školenia zamerané na používanie systému (užívateľské rozhranie, vyhľadávanie, práca s údajmi, notifikácie).
· Pracovníci technickej podpory a správy systému – pokročilé školenia zamerané na konfiguráciu, prevádzku, aktualizácie a správu systému.
· Odborní používatelia / správcovia IS – školenia zamerané na správu evidovaných údajov, tvorbu výstupov potrebných v zmysle rôznych legislatívnych požiadaviek a nariadení.

Požaduje sa realizácia školenia v nasledovnom rozsahu:

	Názov školenia
	Počet školení
	Trvanie školenia v dňoch

	Školenia používateľov
	2
	1

	Školenie pre pracovníkov technickej podpory a správy systému
	1
	2

	Školenie pre odborných používateľov / správcov IS
	1
	3



Školenia budú realizované formou prezenčných workshopov a/alebo online školení, a ich súčasťou bude aj dokumentácia a používateľské manuály.

V prípade prezenčných workshopov zabezpečí školiacu miestnosť pre realizáciu školení objednávateľ. Náklady na prípravu a realizáciu školení a školiacich materiálov znáša zhotoviteľ.

Požiadavky na softvérové licencie
Zhotoviteľ musí zadefinovať SW technológie, ktoré budú súčasťou dodávaného riešenia. 
Zhotoviteľ musí jasne vyznačiť, ktoré SW technológie budú poskytované Vládnym cloudom a ktoré budú dodané v rámci dodávaného riešenia. SW technológie, ktoré nebude poskytovať Vládny cloud, musia byť kompatibilné s prostredím poskytovaným Vládnym cloudom využitým pre dodávané riešenie.
Licenčné modely SW technológii, ktoré nebudú poskytované Vládnym cloudom, musia byť v zhode s prevádzkou Vládneho cloudu, t.j. musia bez dodatočných požiadaviek na Vládny cloud byť v zhode s prevádzkou nad virtualizačnými technológiami podľa https://www.sk.cloud/.
Zhotoviteľ musí zadefinovať konkrétny model licenčnej politiky, ak existuje pre danú technológiu viac možností. 
Zhotoviteľ musí zadefinovať počet a typ licencií potrebných pre prevádzku navrhovaného riešenia, vrátane SW technológií Vládneho cloudu.
Súčasťou dodávky musia byť všetky potrebné licencie pre zabezpečenie požadovanej funkčnosti, mimo SW technológií poskytovaných Vládnym cloudom.


Požiadavky na zdrojové kódy
Súčasťou dodávky predmetu projektu bude aj odovzdanie úplných zdrojových kódov k vytvorenému riešeniu, a to vrátane komentárov, technickej dokumentácie a popisu implementovaných funkcionalít. Táto povinnosť sa bude týkať všetkých častí riešenia, ktoré sú určené pre nasadenie do produkčného prostredia, s výnimkou komponentov, ktoré podliehajú licenčným podmienkam tretích strán a nemožno k nim poskytnúť zdrojový kód z dôvodu ochrany autorských práv alebo licenčných obmedzení.

Požiadavky na softvérové riešenie predmetu zákazky
Koncové a aplikačné služby
Softvérové riešenie musí zaistiť realizáciu koncových a aplikačných služieb uvedených v popise projektu v záložkách „Aplikačná služba“ a „Koncová služba“ na adrese:  
https://metais.slovensko.sk/ci/Projekt/20fe8650-6109-416d-a93f-4da091518e47/ 

UX štandardy a dizajn manuálu (JDM)
Prezentačné komponenty, ktoré sú určené pre verejnosť budú implementované v súlade s Vyhláškou č. 547/2021 Z.z. – o elektronizácii agendy verejnej správy.

Požiadavky na softvérové moduly riešenia
Riadenie prístupu
Modul Riadenie prístupu slúži ako bezpečnostné jadro celého ISVS ISVS 9914, kde zaisťuje jednotnú a centralizovanú správu autentiftkácie a autorizácie. Modul bude zabezpečovať nielen klasické prihlasovanie menom a heslom, ale aj viacfaktorovú autentiftkáciu (2FA/MFA). Pre externých používateľov bude zrealizovaná integrácia na IAM ÚPVS a Slovensko v mobile. Všetky služby a API volania budú chránené tokenmi a vzájomná komunikácia medzi mikroservisami môže prebiehať iba pri platných, nezneužitých certifikátoch či mTLS spojení. Riadenie prístupu ďalej riadi vzťahy používateľ – roly – oprávnenie (RBAC/ABAC), synchronizuje sa s externými adresármi (LDAP/AD) a zaisťuje auditovanie každého prihlásenia, neúspešného pokusu či zmien prístupových práv. Tento modul tak poskytuje robustný, škálovateľný a vysoko dostupný základ pre bezpečnosť celej platformy.

Hlavné funkcie modulu:
· integrácia na ÚPVS IAM a Slovensko v mobile
· Dvojfaktorová autentiftkácia (MFA)

Cieľom je dosiahnuť:
· Robustnú ochranu prístupu k citlivým údajom aj rozhraním API za všetkých prevádzkových podmienok,
· Flexibilitu a škálovateľnosť, aby bolo možné rozširovať novými autentifikačnými metódami a pripojiť externé služby,
· Plnú auditovateľnosť a sledovanie bezpečnostných udalostí v súlade s legislatívou SR a medzinárodnými štandardmi,
· Jednotný užívateľský zážitok pre interných aj externých používateľov vrátane SSO a mobilnej autentifikácie.

Modul musí minimálne plniť nasledujúce kľúčové vlastnosti a štandardy:
1. Autentifikácia a autorizácia
· Podpora tradičného prihlasovania (meno + heslo) aj viacfaktorovej autentifikácie (napr. TOTP, SMS, FIDO2, e-mail, google authenticator).
· Odhlasovanie neaktívnych používateľov po definovanej dobe nečinnosti alebo na základe explicitnej požiadavky.
· Reset hesla zaslaním jednorazového linku s obmedzenou dobou platnosti.
2. Riadenie relácií
· Správa aktívnych autentifikačných tokenov vrátane možnosti ich ručného zneplatnenia cez administračné rozhranie.
· Refresh tokeny ukladané v HttpOnly cookies; všetky tokeny šifrované podľa platných bezpečnostných štandardov.
3. Riadenie prístupových práv 
· RBAC: granularita práv na úrovni modulov a CRUD operácií.
· Synchronizácia rolí a skupín s LDAP/Active Directory a automatický onboarding/offboarding z externých adresárov.
4. Federácia identít a integrácia externých IAM služieb
· Integrácia s poskytovateľmi identít - ÚPVS IAM, eIDAS cez SAML alebo OpenID Connect.
· Mobilná autentifikácia cez „Slovensko v mobile“ vrátane push-notifikácií pre MFA.
5. Tokenizácia a šifrovanie komunikácie
· Všetky API volania chránené OAuth2/tokenmi; vzájomná komunikácia mikroservisov len cez platné certifikáty alebo mTLS.
· Komunikácia výhradne cez TLS 1.2 alebo vyššiu verziu.
6. Logging a audit
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.

Správa používateľov
[bookmark: _GoBack]Modul Správa používateľov zabezpečuje komplexný manažment životného cyklu identít v rámci ISVS 9914 vrátane interných zamestnancov MK SR aj externých používateľov (občania, podnikatelia, partneri). Umožňuje vytváranie, čítanie, aktualizáciu a mazanie (CRUD) používateľských kont, prideľovanie rolí a detailných oprávnení podľa princípov RBAC/ABAC a jednoduché delegovanie prístupových práv na úrovni jednotlivých agendových služieb. Modul bude integrovaný s existujúcimi adresármi LDAP/Active Directory, čo zaručuje synchronizáciu firemných účtov a jednotné prihlasovanie v celej organizácii. Pre zvýšenie bezpečnosti podporuje automatické odhlasovanie po definovanom čase nečinnosti, kontrolu silných hesiel a správu dočasných prístupových tokenov. Vďaka prepracovanému administračnému rozhraniu dokážu oddelenia MK SR spravovať používateľov a ich skupiny bez potreby zásahu IT oddelenia, čím sa zvyšuje agilita a znižuje administratívna záťaž.

Hlavné funkcie modulu:
· CRUD operácie pre používateľské účty
· Synchronizácia s LDAP/AD
· Automatické odhlasovanie pri nečinnosti

Cieľom je dosiahnuť:
· Zabezpečiť spoľahlivú a konzistentnú správu používateľských kont, rolí a oprávnení naprieč všetkými agendovými modulmi,
· Minimalizovať administratívnu náročnosť správy identít a umožniť delegáciu správy práv na úroveň jednotlivých odborov MK SR,
· Zaručiť súlad s legislatívou SR a internými bezpečnostnými štandardmi, vrátane silnej politiky hesiel a politík prístupových rolí,
· Podporiť agilné pridávanie, úpravu a odobratia prístupových práv podľa princípov RBAC.

Modul musí minimálne plniť nasledujúce kľúčové vlastnosti a štandardy:
1. Životný cyklus identít (CRUD)
· Vytváranie, čítanie, aktualizácia a mazanie používateľských účtov pre interné (zamestnanci MK SR) aj externé subjekty (občania, podnikatelia, partneri).
· Hromadné importovanie a exportovanie kont (CSV/Excel) vrátane validácie vstupných dát pre potreby masového onboarding/offboarding.
2. Riadenie rolí a oprávnení
· Podpora RBAC (role-based) modelov prístupu s možnosťou definovať delegáciu správy rolí na úrovni jednotlivých odborových modulov bez zásahu centrálneho IT.
3. Integrácia adresárov
· Synchronizácia účtov, skupín a rolí s LDAP/Active Directory (RFC 4510).
· Automatický onboarding a offboarding používateľov na základe zmien v podnikových adresároch.
4. Bezpečnostné mechanizmy
· Vynútenie politiky silných hesiel (minimálna dĺžka, zložitosť, exspirácia podľa interných/regulačných požiadaviek).
· Session timeout a automatické odhlasovanie používateľa po definovanej nečinnosti (napr. 15 min.).
· Generovanie a správa dočasných tokenov (napr. na reset hesla s platnosťou 10 minút).
5. Logging a audit
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých oprácií.
· Sprístupnenie prevádzkových metrík pre monitorovanie.

eFormuláre
Modul eFormuláre poskytuje plnohodnotné riešenie pre návrh, nasadenie a spracovanie dynamických elektronických formulárov naprieč portálmi MK SR. Frontendová časť zabezpečuje jednotné užívateľské rozhranie v súlade s ID-SK 3.0, pričom z akéhokoľvek relevantného miesta na webe MK SR je používateľ presmerovaný na príslušný formulár. Backendová logika využíva integračný modul na automatické predvyplnenie údajov z referenčných registrov (RFO, RPO, RA), validuje vstupy podľa definovaných pravidiel a umožňuje ukladať rozpracované návrhy („drafty“) pre ich neskoršie dokončenie. Po odoslaní formulára systém cez štandardizované REST API rozosiela notifikácie (e-mail, SMS) zodpovedným úradníkom a prípadne spätne potvrdzuje príjem občanovi. Vďaka modulárnej architektúre je možné jednoducho rozšíriť nové typy formulárov alebo integrovať externé overovacie služby, pričom všetky dáta sú spracovávané s dôrazom na bezpečnosť a ochranu osobných údajov.

Hlavné funkcie modulu:
· elektronický eFormulár
· Predvyplnenie údajov z RFO/RPO/RA
· Ukladanie draftov, validácia vstupov
· Štandardizované API pre príjem/e-mail notifikácie

Cieľom je dosiahnuť:
· Jednotné používateľské rozhranie v súlade s dizajn-systémom ID-SK 3.0 a prístupnosťou WCAG 2.1 AA, ktoré zaručí intuitívne a responzívne ovládanie formulárov na desktopoch aj mobiloch.
· Maximálne predvyplnenie formulárov údajmi z referenčných registrov (RFO, RPO, RA) cez CPDI, čím sa minimalizuje manuálne zadávanie.
· Ukladanie rozpracovaných draftov a ich obnova umožňujúca dokončiť podanie kedykoľvek neskôr.
· Automatizované notifikácie (e-mail, SMS, ÚPVS) o stave spracovania a generovanie potvrdení o prijatí so systémovým referenčným číslom.
· Spracovanie viacnásobných príloh (PDF, JPG, PNG, DOCX, XLSX) s bezpečným ukladaním a šifrovaním.
· Plný súlad s GDPR, zákonom o e-Governmente, vnútornými bezpečnostnými štandardmi a predpismi MK SR.

Modul musí minimálne plniť nasledujúce kľúčové vlastnosti a štandardy:
1. Jednotné používateľské rozhranie
· Presmerovanie používateľa zo všetkých portálov MK SR na jednotné UI formulárov.
· Súlad s ID-SK 3.0 (responzívny dizajn, mobilná použiteľnosť) a WCAG 2.1 AA.
2. Predvyplnenie údajov
· Automatické načítanie dát z RFO, RPO, RA cez CPDI pri prihlásení cez ÚPVS alebo „Slovensko v mobile“.
· Možnosť doplnenia vlastných referenčných zdrojov.
3. Ukladanie draftov a validácia
· Priebežné ukladanie rozpracovaných podaní so šifrovaním (AES-256) na serveri.
· Klient- i server-side validácia podľa definovaných pravidiel (formáty, povinné polia, rozsahy) do 1 s.
4. Nahrávanie a správa príloh
· Podpora viacnásobného nahrávania súborov PDF, JPG, PNG, DOCX, XLSX a pod.
5. Náhľad pred odoslaním
· Zobrazenie finálneho náhľadu formulára na kontrolu a úpravu pred odoslaním.
6. Notifikácie a spätné väzby
· Štandardizované REST API pre odoslanie formulára do workflow engine.
· Autom. rozosielanie notifikačných e-mailov a SMS.
· Generovanie potvrdení o prijatí s jedinečným referenčným číslom.
7. Podpisovanie cez eIDAS
· Integrácia KEP komponentov na podporu CAdES, XAdES, PAdES podpisov finálneho formulára.
8. Bezpečnosť a ochrana údajov
· Prenos cez TLS 1.3+; ochrana proti CSRF, XSS; šifrovanie uložených draftov AES-256.
· Prístup k formulárom riadený RBAC.
9. Logging a audit
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.
10. Legislatívna a normová zhoda
· GDPR (právo prístupu, vymazania); zákon o e-Governmente; ID-SK 3.0; WCAG 2.1 AA.
· Štandardy OpenAPI 3.0, ETSI TS 119 419, RFC 7519 (JWT), Nariadenie eIDAS (EU 910/2014), Vyhláška 179/2020 Z.z.
Manažment žiadostí
Modul Manažment žiadostí je centrálny orchestrátor spracovania elektronických podaní, ktorý riadi celý životný cyklus žiadosti od podania až po uzavretie. V jadre modulu je výkonný workflow engine, ktorý umožňuje definovať jednotlivé fázy a prechody v procese (napr. prijatie, posúdenie, schválenie, vydanie rozhodnutia), automaticky prideľovať úlohy príslušným odborovým úradníkom a nastavovať eskalačné pravidlá pre prípady prekročených termínov. Prehľadné používateľské dashboardy poskytujú manažérom aj operátorom metriky vybavenia žiadostí, vyhodnocovanie plnenia SLA a vizualizáciu úzkych miest, čo podporuje neustále zlepšovanie procesov. Modul tiež zabezpečuje uchovávanie a prístup k metadátam o každom podaní – ako sú dátumy, zodpovedné osoby a históriu rozhodnutí – čím udržiava plnú auditovateľnosť a transparentnosť spracovania.

Hlavné funkcie modulu:
· Definícia životného cyklu žiadosti
· Priradenie úloh úradníkom, eskalácie
· Dashboard s metrikami (časy vybavenia, SLA)
· Master data management

Cieľom je dosiahnuť:
· Efektívne riadenie životného cyklu žiadosti s jasne definovanými stavmi (nová, vo vybavovaní, čaká na doplnenie, uzavretá).
· Automatické prideľovanie a eskalácie úloh podľa typu žiadosti, času spracovania a organizačných pravidiel.
· Plnú auditovateľnosť vrátane podrobnej histórie operácií, poznámok a metadát každej žiadosti.
· Prehľadné dashboardy a reporty s metrikami, ktoré podporia neustále zlepšovanie procesov.
· Bezpečný prístup cez modul Riadenia prístupu, šifrovanú komunikáciu a dodržiavanie bezpečnostných hlavičiek.

Modul musí minimálne plniť nasledujúce kľúčové funkcie a štandardy:
1. Životný cyklus žiadosti
· Vytvorenie internej žiadosti o spracovanie (prepojenie na eFormulár alebo manuálny prípad).
· Zobrazenie aktuálneho stavu každej žiadosti, napríklad stavy: nová, vo vybavovaní, čaká na doplnenie, uzavretá.
· Uzamknutie prípadu počas spracovania, aby sa zabránilo kolíziám pri súbežnej editácii.
2. Priradenie a eskalácie
· Manuálne aj automatické priradenie žiadosti konkrétnemu správcovi, oddeleniu alebo skupine.
· Automatická generácia eskalačných upozornení pri prekročení definovaného časového limitu.
· Generovanie zoznamu úloh na základe typu žiadosti a priorít.
3. Interné poznámky a metadáta
· Pridanie a prehľad interných poznámok či pripomienok k prípadu.
· Evidencia metadát každého prípadu (dátum zadania, zodpovedná osoba, priorita) s možnosťou filtrovania a vyhľadávania.
4. Reporting a export
· Export dát o žiadostiach do CSV alebo XLS na účely reportingu a ďalšej analýzy.
· Dashboard s metrikami vybavenia žiadostí (časy vybavenia, plnenie SLA, úzke miesta).
5. Bezpečnosť prístupu
· Bezpečný prístup cez modul Riadenia prístupu.
· Všetka komunikácia chránená TLS 1.2+; odpovede API zabezpečené proti bežným webovým útokom prostredníctvom bezpečnostných hlavičiek.
6. REST API a integrácie
· Kompletné REST rozhranie dokumentované OpenAPI pre všetky operácie modulu.
· Automatizované volania Notifikačného modulu prostredníctvom API pri zmene stavu žiadosti.
7. Logging a audit
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých krokov (vytvorenie, priradenie, eskalácie, uzavretie).
· Sprístupnenie prevádzkových metrík pre monitorovanie.

Správa číselníkov
Modul Správa číselníkov zabezpečuje jednotnú, konzistentnú a centralizovanú správu všetkých agendových a rezortných číselníkov, ktoré MK SR využíva naprieč svojimi informačnými systémami. Tento modul poskytuje intuitívne CRUD (Create, Read, Update, Delete) rozhranie pre administrátorov, umožňujúce jednoduché vytváranie nových položiek, úpravu existujúcich hodnôt či ich bezpečné mazanie. Každá zmena je zaznamenaná formou verzionovania, čo zaisťuje možnosť návratu k predchádzajúcim stavom a úplnú auditovateľnosť. Zmeny v centrálnej databáze číselníkov sa následne automaticky propagujú do všetkých pripojených modulov – eFormulárov, Manažmentu žiadostí, Notifikačného modulu a pod. Navyše je tu nastavený plánovaný mechanizmus synchronizácií s externými štátnymi registrami a číselníkmi (napr. RFO, RPO, RA), vďaka čomu sú referenčné údaje vždy aktuálne a jednotné. Týmto spôsobom modul Správa číselníkov výrazne prispieva k eliminácii duplicitných či nekonzistentných údajov, zvyšuje dôveryhodnosť dát a zjednodušuje údržbu i rozvoj celého informačného ekosystému MK SR.

Hlavné funkcie modulu:
· Centrálne CRUD rozhranie
· Verzionovanie a propagácia do všetkých modulov
· Plánované synchronizácie s externými štátnymi číselníkmi

Cieľom je dosiahnuť:
· Konzistentnosť a jedinečnosť údajov naprieč celým e-GOV ekosystémom MK SR,
· Jednoduchú a rýchlu správu číselníkov pre administrátorov vrátane podporovaných masových zmien,
· Automatickú synchronizáciu s externými registry (RFO, RPO, RA) podľa katalógových požiadaviek,
· Úplnú auditovateľnosť a možnosť návratu k ľubovoľnej verzii číselníka,
· Vysokú dostupnosť, výkon a škálovateľnosť riešenia pri zachovaní bezpečnosti a súladu s legislatívou.

Modul musí minimálne plniť nasledujúce kľúčové vlastnosti a štandardy:
1. Životný cyklus číselníkov a verzionovanie
· CRUD operácie pre číselníky a ich položky (kód, popis, metadáta: účel, platnosť).
· Podpora verzovania celých číselníkov a položiek s možnosťou návratu k predchádzajúcim verziám.
· Auditná stopa každej zmeny.
2. Import / export a masové operácie
· Hromadný import a export číselníkov vo formáte CSV alebo XLS(X), vrátane validácie vstupných formátov.
· Podpora dávkových úprav – aktivácia, deaktivácia alebo úprava poradia položiek.

3. Synchronizácia s externými registry
· Pravidelné plánované sťahovanie a aktualizácia položiek z RFO, RPO, RA cez Správu lokálnych registrov.
· Možnosť vykonať ad-hoc synchronizáciu cez REST API cally podľa katalógových požiadaviek.
4. Multijazyčná podpora
· Ukladanie názvov a popisov položiek v minimálne dvoch jazykoch (slovenčina, angličtina) a v prípade požiadavky, systém musí umožniť rozšíriteľnosť aj o jazyky národnostných menšín a ďalšie jazyky (preklady nie sú súčasťou predmetu dodávky).
5. Väzba na eFormuláre a iné moduly
· Možnosť priradiť číselník ku konkrétnym typom elektronických formulárov alebo procesov.
· Dynamické načítanie správnej verzie číselníka pri vykreslovaní e-Formulára

6. Vyhľadávanie a výkon
· Fulltextové vyhľadávanie položiek podľa kľúčových slov a filtrov (kód, názov, platnosť).
· Optimalizovaná odozva pri načítaní rozsiahlych číselníkov (≤ 500 ms pri 100 položkách).


7. Bezpečnosť prístupu a ochrana údajov
· Riadenie prístupu k správe číselníkov na základe rolí používateľov.
· Všetka komunikácia cez TLS 1.2+.
· Ochrana proti CSRF, XSS a ďalším OWASP Top 10 zraniteľnostiam.

8. REST API 
· Dokumentované OpenAPI rozhranie pre všetky CRUD operácie nad číselníkmi.

9. Logging a Monitoring
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.

10. Databázový model
· Relačný dizajn podporujúci verzionovanie údajov a väzby medzi entitami.
· Optimalizované indexy pre rýchle dotazy a zmeny.

Integračný modul
Integračný modul je jadrom pre prepojenie ISVS 9914 – Centrálna správa registrov a evidencií s externými referenčnými registrami (CPDI). Musí zabezpečiť spoľahlivé načítanie, transformáciu a sprístupnenie údajov z referenčných registrov RFO, RPO a RA s minimálnou latenciou a maximálnou odolnosťou voči chybám.

Hlavné funkcie modulu:
· Konzumácia údajov prostredníctvom CPDI, konkrétne údaje z RFO, RPO, RA
· Orchestrácia konzumovaných údajov a aktualizácia lokálnych verzií registrov

Cieľom je dosiahnuť:
· Konfigurovateľné a bezpečné konektory pre autentifikáciu, koncové body a synchronizačnú periodicitu,
· Pravidelnú a inkrementálnu synchronizáciu zmien z CPDI,
· Konzistentné mapovanie a validáciu dát do interného dátového modelu s možnosťou reportovania chýb,
· Jednotné API pre ďalšie moduly (eFormuláre, Manažment žiadostí, Notifikácie) na čítanie integrovaných dát,
· Plnú auditovateľnosť každej integračnej operácie.

Modul musí minimálne plniť nasledujúce kľúčové funkcie a štandardy:
1. Konfigurácia konektorov CPDI
· Definícia autentifikačných parametrov, URL koncových bodov a synchronizačnej periodicity pre každý registrový konektor.
· Umožniť dynamickú zmenu týchto nastavení bez zastavenia služby.
2. Načítanie zmien z CPDI
· Pravidelné sťahovanie zmenových dávok z centrálneho CPDI bodu (RFO, RPO, RA).
3. Transformácia a validácia formátu
· Mapovanie a transformácia prijatých XML/JSON údajov do interného dátového modelu.
4. Retry mechanizmus a ochrana proti chybám
· Automatické opakované pokusy pri zlyhaní volania podľa konfigurovateľnej politiky.
· Fallback režim pre zachovanie dostupnosti pri preťažení externých služieb.

5. Monitoring stavu a reporting chýb
· UI pre stavový prehľad posledných synchronizácií, počet úspešných a neúspešných dávok.
· Notifikácie zodpovedným administrátorom pri kritických chybách.
6. Bezpečnosť komunikácie
· Šifrovanie transportu TLS 1.2+ pri všetkých volaniach CPDI.
· Ukladanie citlivých parametrov v šifrovanom úložisku podľa platných bezpečnostných štandardov.
7. Logging a Monitoring
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.

Správa lokálnych registrov
Správa lokálnych registrov je modul určený na uchovávanie a spracovanie lokálnych kópií dát získaných z externých referenčných registrov prostredníctvom Integračného modulu. Slúži ako cache a staging area, kde sa pravidelne načítavajú aktualizácie – modul vykonáva diff-analýzu oproti predchádzajúcej verzii a aplikuje len  zmenené alebo nové záznamy, čím minimalizuje objem prenášaných dát a zabezpečuje konzistenciu lokálnych dát. V lokálnom úložisku prebehne tiež validácia a čistenie údajov podľa preddefinovaných pravidiel, čo zvyšuje kvalitu a spoľahlivosť dát pred ich sprístupnením ďalším komponentom systému. Vďaka tomu interné služby (eFormuláre, Manažment žiadostí, Notifikačný modul) získavajú okamžitý a škálovateľný prístup k referenčným dátam bez potreby priameho volania CPDI, čo urýchľuje spracovanie a zvyšuje odolnosť systému voči výpadkom externých služieb.

Hlavné funkcie modulu:
· Periodické načítanie prostredníctvom integračného modulu a realizácia diff-analýz a zapracovanie zmien v lokálnych registroch
· Lokálna validácia a čistenie údajov
· Rýchly prístup pre interné služby bez priameho zaťaženia CPDI

Cieľom je dosiahnuť:
· Minimálnu latenciu a vysokú dostupnosť pri načítaní referenčných dát,
· Kvalitné a čistené údaje v súlade s preddefinovanými validačnými pravidlami,
· Odolnosť systému proti výpadkom externých služieb,
· Transparentné monitorovanie stavu synchronizácií a rýchlu detekciu chýb.

Modul musí minimálne plniť nasledujúce kľúčové funkcie a štandardy:
1. Import dát z CPDI
· Podpora importu údajov z externých registrov (RFO, RPO, RA) cez Integračný modul.
2. Automatická a manuálna synchronizácia
· Plánovaná inkrementálna synchronizácia v nastavených intervaloch.
· Možnosť manuálneho spustenia synchronizácie vybraných registrov.
· Prehliadanie a filtrovacie rozhranie
· UI pre prehľad a fulltextové filtrovanie lokálnych záznamov podľa viacerých parametrov.
· Audit zmien.
3. Bezpečnosť a šifrovanie dát
· Šifrovanie komunikácie (TLS 1.2+ a AES-256).
· Riadenie prístupu k API pomocou modulu riadenia prístupov a správy používateľov.
4. Prístupnosť
· Používateľské UI v súlade s WCAG 2.1 AA (kontrast, klávesnicová navigácia, ARIA).
· Škálovateľnosť a databázový engine
· Schopnosť spracovať > 1 milión záznamov bez výkonového útlmu.
5. Logging a Monitoring
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.

Notifikačný modul
Notifikačný modul zabezpečuje spoľahlivé a asynchrónne doručovanie správ používateľom prostredníctvom viacerých kanálov (SMS, e-mail, push notifikácie) s využitím Centrálneho notifikačného modulu UPVS. Tento modul reaguje na udalosti v systéme – napríklad vznik nových záznamov, ich zmenu, vymazanie alebo exspiráciu – a na základe definovaných pravidiel generuje notifikačné správy, ktoré sú doručené dotknutým osobám alebo interným úradníkom. Súčasťou modulu je sada konfigurovateľných šablón správ, evidovanie stavu doručenia a inteligentný retry mechanizmus pre prípad neúspešného odoslania. Notifikačný modul je úzko prepojený s Manažmentom žiadostí, čím umožňuje zasielanie upozornení o zmene stavu podaní a SLA udalostiach, a zabezpečuje tak včasnú informáciu používateľov aj efektívnejšie riadenie procesov v rámci MK SR.

Hlavné funkcie modulu:
· Udalostné zasielanie pri: vzniku, zmene, vymazaní, exspirácii údajov
· Šablóny správ, záznam doručenia, retry mechanizmus
· Integrácia s Manažmentom žiadostí pre stavové zmeny

Cieľom je dosiahnuť:
· Centralizované plánovanie a verzovanie notifikačných šablón pre rôzne kanály,
· Jednotné administračné rozhranie pre správu a opätovné odoslanie neúspešných notifikácií,
· Zabezpečenie komunikácie a ukladania šablón v súlade s bezpečnostnými štandardmi.

Modul musí minimálne plniť nasledujúce kľúčové funkcie a štandardy:
1. Odosielanie notifikácií
· E-mailové notifikácie s podporou šablón predmetu a tela správy.
· SMS notifikácie cez externé SMS brány.
· Push notifikácie pre mobilné aplikácie.
· Notifikácie cez ÚPVS centrálny kanál.
2. Správa šablón a plánovanie
· Možnosť vytvárania, lokalizácie a verzovania šablón pre každý kanál.
· Definovanie časových okien (schedule) pre odosielanie notifikácií.
· Hromadné odosielanie na cieľové skupiny podľa pravidiel.
3. Sledovanie a retry
· Záznam stavu doručenia každej notifikácie (úspech, zlyhanie, dôvody).
· Manuálne aj automatické opätovné odosielanie neúspešných správ (retry queue).
4. Bezpečnosť a šifrovanie
· Komunikácia cez TLS 1.2+ so šifrovaním AES-256 pre uložené šablóny a kontakty.
· Bezpečnostné hlavičky proti XSS, CSRF a iným webovým útokom.
5. REST API a dokumentácia
· Plne dokumentované OpenAPI rozhranie pre všetky operácie (odoslať, stav, retry).
· Bezpečnostné hlavičky a štandardizované kódy odpovedí.
6. Logging a monitoring
· Centralizované logovanie všetkých aktivít s možnosťou filtrovania podľa identifikátora prípadu.
· Uchovanie plného audit trailu všetkých operácií.
· Sprístupnenie prevádzkových metrík pre monitorovanie.
7. Rate-limit a konfigurácia
· Možnosť nastaviť limity odoslania správ za sekundu na kanál.
· Konfigurovateľné timeouty, backoff stratégie a prioritizáciu správ.
Požiadavky na technologické riešenie predmetu zákazky
Vládny cloud
Dodávané riešenie musí byť nasadené a prevádzkované vo Vládnom cloude. Podrobnejšie informácie o architektúre, používaní a prevádzke Vládneho cloudu je možné získať na stránke https://www.sk.cloud/.
Dodávané riešenie môže byť postavené na službách Vládneho cloudu publikovaných v Katalógu služieb. 
Dodávané riešenie môže využívať len komunikačné rozhrania Vládneho cloudu publikované v Katalógu služieb.
Dodávané riešenie musí dodržať viacvrstvovú architektúru Vládneho cloudu.

Katalóg služieb vládneho cloudu je dostupný na adrese https://mirri.gov.sk/sekcie/informatizacia/dokumenty/vladny-cloud/katalog-cloudovych-sluzieb/.

Prevádzkové prostredia
V rámci realizácie a nasadenia riešenia sa požaduje vytvorenie minimálne štyroch prevádzkových prostredí:
· Vývojové prostredie – prostredie zhotoviteľa určené na vývoj a interné testovanie funkcionalít.
· Testovacie prostredie – vo vládnom cloude, určené pre systémové, integračné a akceptačné testy.
· Predprodukčné/školiace prostredie – vo vládnom cloude, určené na overenie zmien pred ich nasadením do produkcie a školenie používateľov.
· Produkčné prostredie – vo vládnom cloude, určené na nasadenie plne funkčného riešenia do ostrej prevádzky.
Pre vybudovanie vývojového prostredia nebudú využité služby vládneho cloudu a správa a náklady spojené s týmto prostredím sú v celom rozsahu na strane zhotoviteľa.

Požiadavky na bezpečnosť a ochrana osobných údajov
Dodávaný systém musí byť koncipovaný v súlade s GDPR (nariadenie (EÚ) 2016/679), zákonom o kybernetickej bezpečnosti (č. 69/2018 Z.z.) a štandardmi ISO 27001, aby bola zaistená dôvernosť, integrita a dostupnosť spracovávaných údajov.

Systém musí minimálne poskytovať:
· Šifrovanie komunikácie TLS 1.2+ pre všetky webové a API rozhrania; šifrovanie dát v pokoji AES-256 alebo ekvivalent.
· Viacúrovňovú autentifikáciu (MFA) vrátane eIDAS-kompatibilných metód.
· Detailné riadenie prístupových práv podľa RBAC a záznam všetkých prístupových pokusov.
· Mechanizmus súhlasu a správy súkromia pre dotknuté osoby s možnosťou nahlasovania, opravy a vymazania údajov.
· Bezpečnostný projekt v súlade s vyhláškou 179/2020 Z.z., aktualizovaný podľa výsledkov penetračných testov.

Požiadavky na výkonnostné parametre, kapacitné požiadavky
	Parameter
	Predpokladaná hodnota

	Počet interných používateľov
	450

	Počet súčasne pracujúcich interných používateľov v špičkovom zaťažení
	150

	Počet externých používateľov (internet)
	cca 50 000 používateľov ročne

	Počet externých používateľov používajúcich systém v špičkovom zaťažení
	100

	Počet transakcií (podaní, požiadaviek) za obdobie
	50 000/mesiac

	Objem údajov na transakciu
	cca 1 - 5 KB

Služby podpory prevádzky
Požiadavky na služby podpory prevádzky sú uvedené v dokumente Zmluva o poskytovaní systémovej a aplikačnej podpory xxxx (Príloha č. x, Kapitola xxx Služby podpory prevádzky), ktorý je súčasťou tohto VO.

Služby rozvoja
Požiadavky na služby rozvoja sú uvedené v dokumente Zmluva o poskytovaní systémovej a aplikačnej podpory xxxx (Príloha č. x, Kapitola xxx Služby podpory prevádzky), ktorý je súčasťou tohto VO.

